বৃশ্চিকাসন
বৃশ্চিকাসন হল আধুনিক যোগব্যায়ামে একটি উল্টানো আসন, যেখানে অগ্রবাহুর ওপর ভারসাম্য রেখে পেছন দিককে বাঁকিয়ে ওপর দিকে তোলা হয়। অগ্রবাহুর বদলে মেঝেতে হাতের তালু রেখে কনুই বাঁকিয়ে পা তোলা হলে তাকে গণ্ডভেরুণ্ডাসন বলা হয়। লাইট অন যোগা বা যোগ দীপিকা বইতে এই আসনের দুটি বিকল্প হিসাবে অগ্রবাহু এবং হাতের ভারসাম্য উভয় প্রকারকেই বিবেচনা করা হয়েছ। কিছু যোগ ঐতিহ্যে এটি শীর্ষাসনের একটি অংশ। একটি অনুরূপ আসন, পিঞ্চ ময়ূরাসন বা পালকযুক্ত ময়ূরাসন হল দুটি অগ্রবাহুর ভারসাম্যে শরীরকে উঁচু করা এবং পা সোজা করে ওপরে তোলা, যার ফলে ময়ূরের পেখমের সাথে কিছুটা সাদৃশ্য তৈরি হয়। এর প্রস্তুতিমূলক আসনটিকে বিভিন্নভাবে অর্ধ পিঞ্চ ময়ূরাসন বা ডলফিন আসন বলা হয়।